टोंक में पीएलपी का हुआ विमोचन
टोंक|जिला स्तरीयबैंकर्स समिति की बैठक मंगलवार को कलेक्ट्रेट सभागार में तहसीलदार हरवंश शर्मा की अध्यक्षता में हुई। इसमें डीडीएम नाबार्ड ने कहा कि संभाव्यता युक्त ऋण योजना में आंकलित लक्ष्यों को प्राप्त करने हेतु शासकीय विभागों बैंकों किसानों उद्यमियों तथा गैर सरकारी संस्थानों को समन्वित प्रयास करने होंगे जिससे जिले में सभी क्षेत्रों में समग्र विकास किया जा सकेगा। बैठक में नाबार्ड द्वारा टोंक जिले के प्राथमिकता प्राप्त क्षेत्रों के विकास हेतु वर्ष 2016-17 की संभाव्यता युक्त ऋण योजना पीएलपी का विमोचन किया गया। साथ ही आरबीआई द्वारा प्राथमिकता प्राप्त क्षेत्रों के लिए जारी किए गए नए दिशा-निर्देशों सहित अन्य बिंदुओं पर विस्तार से चर्चा की जिले में कृषि गतिविधियों के अंतर्गत फसली ऋण हेतु राशि का अनुमान किया गया। बैठक में बताया गया कि जो पूर्व में किए गए प्राक्कलन से 06 प्रतिशत अधिक है। यह आंकलन करते समय मूल्य वृद्धि शासकीय योजनाओं एवं नीतिगत पहलुओं तथा विगत वर्षों के दौरान ऋण प्रवाह को ध्यान में रखकर किया गया है यह बढ़ोतरी कुल कृषि ऋण के अंतर्गत सावधिक ऋण के अनुपात को बढा़ने एवं कृषि क्षेत्र में पूंजीगत आस्तियां के निर्माण पर बल देने हेतु की गयीं है। इसके अतिरिक्त सूक्ष्म लघु और मध्यम उद्योगों,एमएसएमई ऊर्जा के नवीकरणीय स्त्रोत खाद्य प्रसंस्करण इकाइयों शिक्षा एवं आवास के तहत नवीन योजनाओं को ध्यान में रखकर इन क्षेत्रों में अपेक्षित बढ़ोतरी की गयीं है। लघु छोटे माध्यम वर्ग के उद्यमियों के क्षेत्र में विकास की अनंत संभावनाएं हैं क्योंकि यह क्षेत्र व्यक्तिगत उद्यमिता पर आधारित हैं।अतरू इस क्षेत्र के लिए 302करोड़ के बैंक ऋण संभाव्यताओं का आकलन किया गया हैं। भारत सरकार द्वारा शिक्षा ऋण एवं आवासीय ऋण को प्रोत्साहन दिया जा रहा है। इन क्षेत्रों में यथासंभव बढ़ोत्तरी की गर्इ है। बैठक में जिले के सभी बैंकर्स ने भाग लिया।
शिविर में जैविक खेती के बारे में बताया उनियारा|राजकीयसरदारउमावि में चल रहे एनएसएस शिविर में स्वयं सेवकों को कृषि संबंधी जानकारी दी गई शिविर के प्रभारी चिंरजीलाल मीणा ने बताया कि आयोजित शिविर में स्वयंसेवकों को कृषि पर्यवेक्षक शैलेंद्र सिंह ने जैविक खेती करने, बिना खर्च किए उत्तम फसल उत्पादन की जानकारी दी। स्वयंसेवकों ने देहलवाल जी चौक,बालाजी मंदिर परिसर की सफाई की। इस अवसर पर कार्यवाहक प्रधानाचार्य रमेशचंद शर्मा सहित कई शिक्षक मौजूद थे।
hin_Deva hin_Deva hin_Deva